Kukruse mõisa kalmistu

pisi|Eduard von Tolli mälestuskivi (2014)
Kukruse mõisa kalmistu on kalmistu Jõhvi kihelkonnas Virumaal, tänapäevase haldusjaotuse järgi Kabelimetsa külas Jõhvi vallas Ida-Viru maakonnas.

Kirjeldus
Kalmistu jääb Kukruse mõisa südamest linnulennult umber 1,1 km kaugusele lõunaedelasse. Kalmistule on maetud arvatavasti 16 lahkunut.Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013. Lk 66

Ajalugu
Kalmistu rajasid mõisa tollased omanikud Tollid, tõenäoliselt ajavahemikul pärast mõisa ostmist 1762. aastal kuni Christoffer Friedrich von Tolli surmani 1767. aastal. Seega oleks Kukruse mõisa kalmistu üks esimesi mõisakalmistuid Eestis.

Teiste andmete järgi toimus kalmistul esimene matus alles 1827. aastal.

Kalmistul paiknes ka kabel, mis on tänaseks hävinenud.

Eduard von Tolli mälestuskivi
1908. aastal püstitati kalmistule Ida-Siberi meres 1902. aastal kadunuks jäänud polaaruurija Eduard Gustav von Tolli mälestuskivi. Eduard oli ise pärit Linnamäe mõisast Urvaste kihelkonnast Võrumaalt, kuid Kukruse mõisa omanik oli tema lellepoeg Hermann Georg von Toll, kes lasigi püstitada Eduardi mälestuseks kivi.

Kalmistule maetuid
1767 – Christoffer Friedrich von Toll (1698–1767)
1841 – Friedrich von Toll (1781–1841)
1876 – Robert von Toll (1802–1876)

Viited

Kirjandus
Valdo Praust. "Kukruse mõis (Kuckers)". // Virumaa mõisad. Tänapäev. Tallinn 2005. Lk 63
Alo Särg. "Kukruse (Kuckers)". // Ida-Virumaa mõisad ja mõisnikud. Argo. Tallinn 2006. Lk 48
Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002

Välislingid


Kultuurimälestis nr 13893 "Kukruse mõisa allee matusepaigaga, 19.saj."
Kukruse mõisa kalmistu ajaloomälestiste kogus. Muinsuskaitseameti fotokogu
Kukruse mõisa kalmistu ajaloomälestiste kogus. Muinsuskaitseameti fotokogu
Kukruse mõis ja selle kalmistu Eesti mõisaportaalis
Kukruse mõis ja selle kalmistu SA Kukruse Polaarmõisa kodulehel

Kategooria:Jõhvi kihelkonna kalmistud
Kategooria:Jõhvi vald
Kategooria:Ida-Viru maakonna kalmistud
Kategooria:Eesti mõisakalmistud